
שלום רב,


[bookmark: _GoBack]הנדון: בקשה לקבלת מידע במסגרת חוק חופש המידע – גיליון חקירה במפעל --------------------------------


אבקש להתנצל על השיהוי הרבה במענה לפנייתך. 

לגופה של פניה אשיב כי לא אוכל למסור לך את המידע המבוקש מכוח חוק חופש המידע מהטעם המפורט להלן: 

הסמכות שמכוחה בוצעה החקירה במפעל - ובהתאם גם נכתב גיליון החקירה המבוקש - היא מכוח סמכות החקירה המוקנית למפקח משרד הבריאות בהתאם לסעיף 32 לחוק הפיקוח על מצרכים ושירותים, התשי"ח-1957 וכן לפי סעיף 10(ב) לחוק התקנים, התשי"ג-1953. 

סעיף 14(א)(8) לחוק חופש המידע קובע כי הוראות חוק חופש המידע לא יחולו על מידע שנוצר, שנאסף או שמוחזק על ידי רשות שיש לה סמכות חקירה על פי דין, לגבי מידע שנאסף או שנוצר לצורכי החקירה. נוכח העובדה שהמידע המבוקש נוצר ומוחזק על ידי משרד הבריאות בהתאם לסמכות חקירה שיש לה לפי חוק הפיקוח על מצרכים ושירותים וחוק התקנים – הוראות חוק חופש המידע לא חלות על המסמך המבוקש. 

אבקש להביא לידיעתך, בהתאם להוראות סעיף 7(ו) לחוק חופש המידע, כי הינך רשאי לעתור נגד ההחלטה כאמור שלא למסור את המידע לפי הוראות חוק בתי משפט לעניינים מינהליים, התש"ס-2000.


							          בכבוד רב,


ענת אילוז, עו"ד
הממונה על העמדת מידע לציבור 

